KOULUTERVEYDENHUOLLON TIEDOTE OPPILAILLE JA HUOLTAJILLE 
 
Kerromme tällä tiedotteella kouluterveydenhuollon palveluista ja käytännöistä. Toimimme yhteistyössä huoltajien ja kouluyhteisön aikuisten kanssa osana koulun oppilashuoltotyötä tehden yksilöllistä ja yhteisöllistä työtä. 
Vuosittaisissa terveystarkastuksissa huomioimme oppilaiden ja perheiden yksilölliset 
terveyden edistämisen tarpeet ja pyrimme löytämään oppilaan terveyttä ja hyvinvointia 
uhkaavat tekijät. Kouluterveydenhuollon sisältöä säätelevät mm. terveydenhuoltolaki, 
valtioneuvoston asetus sekä oppilas- ja opiskelijahuoltolaki. 
 
Koulutapaturmat ja äkillinen sairastuminen 
 
Koulutapaturman sattuessa ja/tai kun oppilas sairastuu koulussa äkillisesti, ensisijaisesti 
opettaja ohjaa oppilaan kotiin tai konsultoi tarvittaessa terveydenhoitajaa. Tarttuvien tautien kohdalla, opettaja lähettää oppilaan suoraan kotiin ja ilmoittaa siitä vanhemmille, etteivät tartunnat leviä koulussa.  
 
Mikäli huoltajan työnantaja edellyttää äkillisesti sairastuneen lapsen hoitoa varten todistusta terveydenhuollosta (alle 10-vuotiaalle oppilaalle, kuntatyönantaja: alle 12 v.), vanhempi saa todistuksen terveydenhoitajalta puhelimitse.  
 
Vanhempien tulee soittaa terveydenhoitajalle aamulla tai aamupäivän aikana. Takautuvasti sairaslomatodistuksia ei voida kirjoittaa. Terveydenhoitajan ollessa poissa, sairaslomatodistuksen voi pyytää oman alueen terveysasemalta. 
 
Koulutapaturma on kouluaikana tai koulumatkalla tapahtunut tapaturma. Ensiapu annetaan koululla. Tarvittaessa oppilas toimitetaan hoitoon terveysasemalle tai sairaalaan, jolloin ensisijainen saattaja/kuljettaja on oppilaan huoltaja. Kotimatkalla sattuneesta tapaturmasta tulee ilmoittaa välittömästi koululle. Koulun vakuutus korvaa koulutapaturmasta aiheutuneet hoitokulut. 
 
Vapaa-ajan tapaturmissa sekä muissa akuuteissa sairastumisissa, huoltaja on yhteydessä terveyspalveluiden neuvontaan ja ajanvaraukseen 
(puh. 02 621 5000). 

   Millaisissa asioissa yhteys kouluterveydenhoitajaan? 
· vuosittainen terveystarkastus (kutsutaan) 
· kun on ravitsemukseen, syömiseen, lepoon, uneen ja/tai liikuntaan liittyviä 
kysymyksiä tai huolta 
· kun oppilas haluaa keskustella kasvamisesta, murrosiästä, ihmissuhteista, 
seksuaalisuudesta tai ehkäisystä 
· kun herää kysymyksiä tai huolta päihteiden käyttöön liittyen 
· kun stressi, masennusoireet tai jaksaminen huolestuttavat 
· kun oppilas kaipaa opastusta terveyspalvelujen käytöstä 
· kun vanhemmuuden tai perheen hyvinvoinnin kysymykset askarruttavat 
· muissa mieltä painavissa asioissa 
 
Millaisissa asioissa terveysasemalle? 
- äkilliset sairaudet (esim. korva- ja silmätulehdukset) 
- pitkäaikaissairauksien selvittely ja seuranta 
- vapaa-ajan tapaturmat ja tapaturmien jatkohoito 
- liikuntaharrastuksiin liittyvät tuki- ja liikuntaelimistön oireet

Kouluterveydenhoitaja koululla yleensä joka päivä. Hänet tavoittaa Wilman kautta tai puhelimitse p.0447014509 

